Tək bəndlər (Aşıq Bəsti)
Alçaq dağlarıma qar yağdı, yağdı.
Üstündən göz yaşım yar yağdı, yağdı.
Bir dəfə ürəkdən gülə bilmədim,
Göydən od ələndi, qor yağdı, yağdı.

Yaralandı cavan canım,
Mən olanı necə danım?
Çəmənlərə axdı qanım,
Keçib candan ox, ay bülbül.

A göy dağlar, göyən dağlar,
Başı göyə dəyən dağlar.
Bəstisinin dərdin görüb,
Qəmdən libas geyən dağlar.
Şeirlər
Tək bəndlər